જાતક પોતાને પૂછે કે તને કેમ કેવી રીતે મજા આવે છે તો ખરી ખબર પડે! સામાન્યતઃ જનરલ હ્યુમન પોતાના સમય-સંજોગને મજાનું કારણ માને છે. અન્ય મનુષ્યને થોડી ક્રેડિટ આપી ‘ને તેની સાથેના પોતાના સંબંધની વધારે ક્રેડિટ લેતો હોય છે. કર્મનું તંત્ર મજાને અન્ય અસરની જેમ ડેબિટના બોન્ડનું એનકેશમેન્ટ ગણે છે અને આધુનિક વિજ્ઞાન સમસ્ત મજાની પ્રોસેસને કેમિકલ એક્શન-રિએક્શન ગણે છે. ન્યૂરોકેમિકલ્સ, ન્યૂરોટ્રાન્સમીટર્સ ‘ને હોર્મોન જેવા નામથી ઓળખાતા આવાં ઘણાં રસાયણ છે જેમની વધઘટ આપણા મૂડ ‘ને તે થકી આપણા જીવન રૃપી વૃક્ષમાં પરિવર્તન આણે છે. મજાની માહિતી એ છે કે જેને આપણે લાગણી કહીએ છીએ તે હકીકતમાં એક રાસાયણિક ક્રિયા છે ‘ને તેનું રસોઈઘર હૃદય નહીં, મગજ છે. પ્રમાણપત્ર વિહોણો મુન્નાભાઈ એમ.બી.બી.એસ જ્યારે જાદુની ઝપ્પીની વાત કરે છે ત્યારે તેને માલૂમ નથી હોતંમ કે હગ ઉર્ફે ભેટવાના એક્ટ દરમિયાન અમુક-તમુક રસાયણનું એકાઉન્ટ બદલાય છે. જ્યૂસ પીને આશીર્વાદ આપનાર કે કેરમ રમતી વખતે દુવા માંગનારને શાયદ એ પ્રોસેસની જાણ નથી હોતી. સંગીત હોય કે સ્પ્રે, હેપીનેસના કેમિકલ્સ સ્વાદિષ્ટ લોચો કૂક કરે છે. અલબત્ત, ઘણા આ વાસ્તવથી પરિચિત હશે જ.